अमृतपाल के साथियों ने कर रखी अपील; वकील को मिलने की नहीं मिली इजाजत
Khalistani Supporter Amritpal Singh Case -  Punjab Haryana High Court hearing Update वारिस पंजाब दे मुखी अमृतपाल सिंह के साथी भगवंत सिंह उर्फ प्रधानमंत्री बाजेके बसंत सिंह कुलवंत सिंह और गुरमीत सिंह बुक्कनवाला की याचिका पर आज पंजाब हरियाणा हाईकोर्ट में सुनवाई होगी।
वारिस पंजाब दे मुखी अमृतपाल सिंह के साथी भगवंत सिंह उर्फ प्रधानमंत्री बाजेके बसंत सिंह कुलवंत सिंह और गुरमीत सिंह बुक्कनवाला की याचिका पर सोमवार रो पंजाब हरियाणा हाईकोर्ट में सुनवाई हुई। वहीं दूसरी तरफ अमृतपाल सिंह के वकील को डिब्रूगढ़ जेल में मिलने की अनुमति ही नहीं दी गई। जिस पर अमृतपाल सिंह की पत्नी ने नाराजगी जाहिर की है।
अमृतपाल सिंह की पत्नी किरणदीप कौर ने बताया कि एडवोकेट नवकिरण सिंह ने डिब्रूगढ़ जेल में अमृतपाल सिंह व साथियों से मुलाकात करने के लिए एप्लिकेशन दायर की थी। लेकिन डीसी अमृतसर ने इस इजाजत को देने से मना कर दिया। किरणदीप कौर ने बताया कि बीते दिनों अमृतपाल सिंह व साथियों की फोन पर बात करने व तंबाकू का सेवन ना करने वालों से खाना बनवाने की बात पर रजमंदी हुई थी। लेकिन वहीं अब दूसरी तरफ वकील को मिलने से मना करना, उनके अधिकारों का हनन है।
NSA के तहत हुई कार्रवाई रद्द करने की मांग
याचिकाकर्ताओं ने बताया कि अमृतपाल की गिरफ्तारी के लिए 18 मार्च से पंजाब में ऑपरेशन शुरू किया गया था। उसी दिन अमृतपाल के कई साथियों को गिरफ्तार करके उन पर NSA लगा उन्हें असम की डिब्रूगढ़ जेल भेज दिया गया।
याचिकाकर्ताओं ने अपील की है कि उसके खिलाफ NSA के तहत की गई कार्रवाई को रद्द किया जाए। डिब्रूगढ़ जेल में रखने को भी याचिकाकर्ता ने अवैध हिरासत करार देते हुए रिहा करने का आदेश जारी करने की अपील की है। याचिका पर बीते माह हुई सुनवाई में हाईकोर्ट ने केंद्र व पंजाब सरकार को नोटिस जारी किया था।
अजनाला पुलिस स्टेशन पर हमले में शामिल थे आरोपी
वहीं याचिकाकर्ताओं पर आरोप है कि उनमें से कुछ 23 फरवरी को अजनाला पुलिस थाने पर हुए हमले में शामिल थे। इसके अलावा उन्होंने अमृतपाल के समर्थन में युवाओं को भड़काया। लोकल नेटवर्क खड़ा करके संगठन को मजबूत किया और अमृतपाल को पुलिस की पहुंच से दूर रखने मदद की।